2011 - MCE Felsőgallai Amatőrcsillagász Klub honlapja - UNREGISTERED VERSION
2011.12.22. - Évzáró
1-2 Sci-Fi vonatkozású film megtekintése közben majszoltunk pizzát, sütiket, üdítőt.
2011.12.17. - Űrutazás a Celestia programmal.
Előadás: Moczik Csaba. A Széchenyi Művelődési Házba meghirdetett projektoros kivetítéssel gyönyörködhettünk a bolygók, és mélyég objektumok kavalkádjában. Utazhattunk a bolygók között, mintha egy űrszondában ültünk volna, meglátogathattuk a csillagképeket alkotó csillagokat, sőt, elhagytuk a Tejútrendszert is.
2011.12.09. - Szakkör
Előadás: Bajmóczy György. Jupiter. Egy gondolsan összeállított pps segítségével a bolygó bemutatása. Adatok, fogalmak, fotók (sok saját képpel, animációval), érdekességek. Egy Jupiter video feldolgozása a Registax program segítségével. Kötetlen beszélgetés, nem csak a témáról.
2011.11.25. - Szakkör
Előadás: Czinder Gábor. Van-e víz a Marson? A csapat megviccelése Mars csokival, és egy pohár vízzel :)...
Előadás: Székely Levente. Mars. (adatok, fogalmak, fotók, érdekességek).
Előadás: Karsai Gábor. William Herschel 126cm-es átmérőjű, 12m fókusztávolságú távcsövének bemuatatása a saját készítésű makettjén keresztül.
2011.11.11. - Szakkör
Előadás: Czinder Gábor. Egy kis spektroszkópia (az előző alkalom kiegészítése egy házilag készített spektroszkóppal a jelenség bemutatása).
Előadás: Moczik Csaba. Merkúr, Vénusz. Adatok, fogalmak (elongáció, fázisváltozás, oppozíció, alsó együttállás...), fotók, érdekességek...
Ezután Carl Sagan: Kozmosz címu, 13 részes TV sorozatának második epizódját tekintettük meg közösen.
2011.10.28. - Szakkör
Előadás: Eredics Mária. A Nap, és egy kis spektroszkópia (különböző színképek).
Ezután Carl Sagan: Kozmosz címu, 13 részes TV sorozatának első epizódját tekintettük meg közösen.
2011.10.13. - Szakkör
Előadás: Czinder Gábor. A Naprendszer mérete (sárga labda, krétajel az aszfalton, Jupiter a hegyoldalban, majd érdekességekről beszélgettünk a fűtött kuliban).
Előadás: Moczik Csaba. Optika (fénytörés, fényvisszaverődés, távcsőtípusok - az előző alkalom kiegészítése)
Kötetlen beszélgetés, "szalvéta mustra" távcsövekkel.
2011.09.30. - Szakkör
Előadás: Moczik Csaba. Beszélgettünk alapvető fogalmakról (Zenit, Nadír, Szcintilláció, Nap-Hold kelte-nyugta, csillagtávolság mérés (Parsec), és néhány távcsőtípusról.
Előadás: Czinder Gábor. Távcsövek legtöbbet használt típusai (Lencsés, Newton, Makszutov, és Schmidt Cassegrain, Yolo...)
2011.09.23. - Kutatók éjszakája 2011
Moczik Csabi előadásában elkezdtük az ismerkedést az ég csodáival. A bemutató után Doky és Levente távcsövén keresztül megszemléhettük a Bagoly csillaghalmazt, az éppen felkelő Jupitert, átkukkantottunk a szomszédos Androméda-köd galaxisba, láttuk a Fiastyúk csillagait...
Nagyon jól éreztük magunkat, még a kicsik számára is lebilincselő élmény volt...
2011.09.22. - Elindult a Csillagász szakkör
Csütörtök este megalakítottuk a felsőgallai Széchenyi István Művelődési Házban az amatőr csillagászati szakkörünket.
Jelenleg 14 tagot számlálunk, várjuk a további érdeklődőket!
Klubvezető és kapcsolattartó a művházzal: Czinder Gábor
Kéthetenként pénteken 20 órai kezdettel tartjuk az előadásokat, bemutatókat, beszélgetéseket... egyszóval ha van kedved, csatlakozz Te is!